PIB Headquarters
कोविड-19 पर पीआईबी का बुलेटिन
- भारत में कोविड-19 के सक्रिय मामले घटकर 8,26,740 हुए; 71 दिनों के बाद सबसे कम मामले
- पिछले 24 घंटे में 67,208 दैनिक नये मामले दर्ज किए गए
- अब देश भर में स्वस्थ होने वालों की कुल संख्या 2,84,91,670
- बीते 24 घंटे के दौरान 1,03,570 मरीज स्वस्थ हुए
- लगातार 35वें दिन दैनिक स्वस्थ होने वाले मरीजों की संख्या ने नए मामलों को पीछे छोड़ा
- दैनिक रिकवरी रेट बढ़कर 95.93% हो गया
- साप्ताहिक पॉजिटिविटी रेट 5% के नीचे बनी हुई है, वर्तमान में 3.99% पर है
- दैनिक पॉजिटिविटी रेट 3.48% है, लगातार 10 दिनों से 5% के नीचे है
- जांच की क्षमता को बढ़ाया गया है, कुल 38.52 करोड़ जांच की गई
- राष्ट्रव्यापी टीकाकरण अभियान के तहत 26.55 करोड़ टीके की खुराक लगाई गई
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
कोविड-19 पर अपडेट
- भारत में कोविड-19 के सक्रिय मामले घटकर 8,26,740 हुए; 71 दिनों के बाद सबसे कम मामले
- पिछले 24 घंटे में 67,208 दैनिक नये मामले दर्ज किए गए
भारत में दैनिक नये मामलों की संख्या में लगातार कमी दर्ज की जा रही है। पिछले 24 घंटे में देश में 67,208 दैनिक नये मामले दर्ज किए गए।
लगातार 10वें दिन देश में कोविड-19 के नये मामलों की संख्या एक लाख से कम दर्ज की गयी। यह केंद्र और राज्यों/केंद्रशासित प्रदशों के सहयोग से किए जा रहे सतत प्रयासों का नतीजा है।
भारत में कोविड-19 के सक्रिय मामलों की संख्या लगातार घट रही है। सक्रिय मामलों की संख्या गिरकर आज 8,26,740 हो गयी। सक्रिय मामलों की संख्या में 71 दिनों के बाद हुई यह सबसे ज्यादा कमी है।
पिछले 24 घंटे में सक्रिय मामलों की संख्या में कुल 38,692 की कमी आयी है। यह अब देश के कुल कोविड पॉजिटिव मामलों का केवल 2.78 प्रतिशत है।
साथ ही ज्यादा लोगों के कोविड-19 संक्रमण से उबरने के साथ लगातार 35वें दिन बीमारी से उबरने वाले लोगों की दैनिक संख्या कोविड-19 के दैनिक नए मामलों से ज्यादा है। पिछले 24 घंटे में बीमारी से 1,03,570 लोग उबरे हैं।
पिछले 24 घंटे में दैनिक नये मामलों की तुलना में बीमारी से 36 हजार से ज्यादा  लोग उबरे हैं।
ज्यादा जानकारी के लिए: https://pib.gov.in/PressReleasePage.aspx?PRID=1727856
कोविड-19 टीकाकरण से जुड़ी नवीनतम जानकारी
भारत सरकार ने अब तक राज्यों/केंद्रशासित प्रदेशों को कोविड टीके की 27.28 करोड़ से अधिक खुराक  मुफ्त श्रेणी और राज्यों द्वारा सीधी खरीद की श्रेणी के माध्यम से प्रदान की है। इसमें से कुल खपत  25,10,03,417 खुराक  है।
राज्यों/केंद्रशासित प्रदेशों के पास अब भी टीके की 2.18 करोड़ से ज्यादा  खुराक उपलब्ध हैं, जिन्हें लगाना बाकी है। इसके अलावा टीके की 56,70,350 से ज्यादा खुराक जारी होने की प्रक्रिया में हैं और अगले तीन दिनों में राज्यों/केंद्र शासित प्रदेशों को प्रदान कर दी जाएंगी।
ज्यादा जानकारी के लिए: https://pib.gov.in/PressReleasePage.aspx?PRID=1727849
म्यूकोरमाइकोसिस के इलाज को लेकर दवा की उपलब्धता सुनिश्चित करने के लिए सरकार द्वारा उठाए गए कदम
- सरकार कच्चे माल से जुड़े मुद्दों का समाधान करने के लिए लगातार दवा निर्माताओं के साथ जुड़ी हुई है
- विदेश मंत्रालय ने एम्फोटेरिसिन-बी/लिपोसोमल एम्फोटेरिसिन बी इंजेक्शन और वैकल्पिक दवाओं के नए स्रोतों की पहचान की है
- सरकार म्यूकोरमाइकोसिस के इलाज के लिए इस्तेमाल होने वाली दवाओं के निर्माण, आयात, आपूर्ति और उपलब्धता की लगातार निगरानी कर रही है
कुछ राज्यों में एम्फोटेरिसिन-बी की मांग में अचानक बढ़ोतरी देखी गई है, जिसे चिकित्सक सक्रिय रूप से म्यूकोरमाइकोसिस पीड़ित मरीजों के लिए सलाह दे रहे हैं। म्यूकोरमाइकोसिस को कोविड के बाद होने वाली जटिलता के रूप में देखा जा रहा है। उत्पादन बढ़ाने व आयात के सक्रिय उपायों और समान वितरण सुनिश्चित करने के माध्यम से, सरकार राज्यों, केंद्रशासित प्रदेशों और केंद्रीय स्वास्थ्य संस्थानों में मरीजों के लिए एम्फोटेरिसिन-बी की 6.67 लाख से अधिक शीशियां जुटाने में सक्षम हुई है। यह इस बीमारी में इस्तेमाल हो रही एम्फोटेरिसिन डीऑक्सीकोलेट और पॉसकोनाजोल जैसी अन्य दवाओं के अतिरिक्त है।
ज्यादा जानकारी के लिए: https://pib.gov.in/PressReleasePage.aspx?PRID=1727996
पुणे स्थित स्टार्ट-अप नॉन-टॉक्सिक, कोमल, लंबे समय तक चलने वाला हैंड-सेनिटाइजर बाजार में उतारने को तैयार
बाजार में जल्द पर्यावरण अनुकूल एक ऐसा हैंड-सेनिटाइजर उपलब्ध हो जाएगा, जो हाथों पर लगाने के लिए कोमल है और उनमें सूखापन नहीं लाता है। यह सेनिटाइजर एल्कोहल मुक्त, जलयुक्त, गैर-ज्वलनशील है और जहरीलेपन से मुक्त है है। इसे पुणे के एक स्टार्ट-अप ने सिल्वर नैनोपार्टिकल्स से विकसित किया है।
लगातार सेनिटाइजर लगाने से हाथ सूख जाते हैं। कोविड-19 महामारी के दौरान लोगों को हाथों के सूखेपन की समस्या का सामना करना पड़ा है।
ज्यादा जानकारी के लिए: https://pib.gov.in/PressReleasePage.aspx?PRID=1727814
ऑक्सीजन एक्सप्रेस ने 31704 मीट्रिक टन एलएमओ देश में वितरित की
- ऑक्सीजन एक्सप्रेस ने देश के दक्षिणी राज्यों में 17000 मीट्रिक टन से अधिक एलएमओ की आपूर्ति की है
- 440 ऑक्सीजन एक्सप्रेस ने पूरे देश में ऑक्सीजन वितरण के कार्यसंचालन को पूर्ण किया
- ऑक्सीजन एक्सप्रेस ने अब तक एलएमओ के 1814 टैंकरों को पहुंचाया और 15 राज्यों को राहत लेकर आई
- ऑक्सीजन एक्सप्रेस ने तमिलनाडु में 5600 से अधिक एलएमओ पहुंचाए
- तमिलनाडु को अब तक कुल 75 ऑक्सीजन एक्सप्रेस की सहायता प्राप्त हुई
- ऑक्सीजन एक्सप्रेस के माध्यम से तेलंगाना, आंध्र प्रदेश और कर्नाटक राज्यों में क्रमशः 3100, 3900 और 4000 मीट्रिक टन से अधिक एलएमओ की आपूर्ति की गई
- महाराष्ट्र में 614 मीट्रिक टन, उत्तर प्रदेश में लगभग 3797 मीट्रिक टन, मध्य प्रदेश में 656 मीट्रिक टन, दिल्ली में 5722 मीट्रिक टन, हरियाणा में 2354 मीट्रिक टन, राजस्थान में 98मीट्रिक टन, कर्नाटक में 4035 मीट्रिक टन, उत्तराखंड में 320 मीट्रिक टन, तमिलनाडु में 5674 मीट्रिक टन, आंध्र प्रदेश में 3958 मीट्रिक टन,पंजाब में 225 मीट्रिक टन, केरल में 513 मीट्रिक टन, तेलंगाना में 3134 मीट्रिक टन, झारखंड में 38 मीट्रिक टनऔर असम में 560 मीट्रिक टन ऑक्सीजन राहत पहुंचाई गई
भारतीय रेलवे देश भर के विभिन्न राज्यों में लिक्विड मेडिकल ऑक्सीजन की आपूर्ति करते हुए राहत पहुंचाने की अपनी यात्रा को जारी रखे हुए है। ऑक्सीजन एक्सप्रेस ने राष्ट्र की सेवा में 31000 मीट्रिक टन लिक्विड मेडिकल ऑक्सीजन  की आपूर्ति करते हुए एक महत्वपूर्ण उपलब्धि हासिल की है।
ज्यादा जानकारी के लिए: https://pib.gov.in/PressReleasePage.aspx?PRID=1727836
Inputs from PIB Field Units
महाराष्ट्र: बृहन्मुंबई महानगरपालिका ने कोविड-19 की संभावित तीसरी लहर की तैयारी शुरू कर दी है। बीएमसी महालक्ष्मी, सायन, मलाड और भांडुप में 4 अन्य विशाल कोविड केंद्र बनाने की योजना बना रही है। महाराष्ट्र ने बुधवार को 10,107 नए मामले कोरोनोवायरस पॉजिटिव पाए गए और 237 मौतें दर्ज की गईं, जिससे संक्रमित लोगों की संख्या 59,34,880 और मृतकों की 1,15,390 पहुंच गई, जबकि दिन भर में 10,567 मरीज स्वस्थ हुए। दिन भर में 10,567 लोगों को अस्पतालों से छुट्टी देने के बाद, महाराष्ट्र में अब तक स्वस्थ होने वालों की संख्या 56,79,746 तक पहुंच गई, जिससे राज्य में 1,36,661 सक्रिय मामले बचे हैं।
गुजरात: बुधवार को संक्रमण की जांच में 298 व्यक्तियों के पॉजिटिव पाए जाने के साथ गुजरात का कोरोनावायरस का आंकड़ा बढ़कर 8,21,376 हो गया, जबकि पांच लोगों की मौत के साथ कुल संख्या बढ़कर 10,012 हो गई। दिन भर में अस्पतालों से 935 मरीजों को छुट्टी मिलने के साथ, स्वस्थ होने वालों की संख्या 8,03,122 तक पहुंच गई। राज्य का रिकवरी रेट अब 97.78 प्रतिशत है, जिससे राज्य में 8,242 सक्रिय मामले बचे हैं, जिनमें से 209 रोगियों की स्थिति गंभीर है। इस बीच, बुधवार को गुजरात में 2,18,062 लोगों को कोविड-19 टीके लगाए गए, जिनमें से 18-44 वर्ष के आयु वर्ग के लाभार्थियों को 1,62,941 खुराकें दी गईं।
राजस्थान: बुधवार को राजस्थान में कोरोनावायरस से नौ अन्य लोगों की मौत हो गई, जबकि 280 नए मामले सामने आए, जिससे राज्य की संक्रमित मामलों की संख्या 9,50,413 हो गई। अब तक, राज्य में कोरोना संक्रमण से 8,865 लोगों की मौत हो गई है। संक्रमण के नए मामलों में, सबसे ज्यादा 58 मामले जयपुर में, जबकि अलवर में 49 मामले सामने आए। संक्रमण से कुल 9,36,586 व्यक्ति स्वस्थ हुए और वर्तमान में सक्रिय मामलों की संख्या 4,962 है।
मध्य प्रदेश: बुधवार को मध्य प्रदेश के मुख्यमंत्री शिवराज सिंह चौहान ने कहा कि वह कोविड-19 टीकाकरण अभियान को बढ़ावा देने के लिए 21 जून को राज्य के कुछ क्षेत्रों का दौरा करेंगे। चौहान ने यह भी कहा कि राज्य टीकाकरण अभियान के लिए मंत्री, विधायक, संकट प्रबंधन समितियां और प्रमुख हस्तियां भी विभिन्न क्षेत्रों का दौरा करेंगी। मध्य प्रदेश, कोविड-19 के मामलों में लगातार गिरावट देख रहा है। सक्रिय मामले घटकर 3,273 हो गए। राज्य ने 160 पॉजिटिव मामले और 34 मौतों की सूचना दी, जबकि 463 कोविड रोगी संक्रमण से स्वस्थ हो गए।
छत्तीसगढ़: छत्तीसगढ़ ने कोविड-19 की संभावित तीसरी लहर से निपटने की तैयारियां शुरू कर दी है। इसके लिए राज्य भर के सभी सरकारी अस्पतालों को उन्नत बनाया जा रहा है। मुख्यमंत्री ने सभी जिला कलेक्टरों को 15 दिनों में अस्पतालों और स्वास्थ्य केंद्रों को उन्नत बनाने के लिए कार्य योजना पेश करने का निर्देश दिया है। बुधवार को छत्तीसगढ़ में कोविड-19 की संख्या बढ़कर 9,88,745 हो गई, क्योंकि जांच में 573 अन्य लोगों को पॉजिटिव पाया गया। मौतों के 12 नए मामलों के साथ मृतकों की कुल संख्या 13,354 हो गई। विभिन्न अस्पतालों से 227 लोगों को छुट्टी मिलने के बाद स्वस्थ होने वालों की कुल संख्या 9,64,265 हो गई, जबकि दिन भर में 925 अन्य लोगों ने अपना होम आइसोलेशन पूरा कर लिया। राज्य में अब सक्रिय मामलों की संख्या 11,126 है।
गोवा: बुधवार को स्वास्थ्य विभाग के एक अधिकारी ने बताया कि गोवा में कोरोनावायरस के मामले 310 बढ़ गए और कुल संख्या बढ़कर 1,63,358 हो गई, जबकि 428 अन्य मरीज संक्रमण से स्वस्थ हो गए। उन्होंने कहा कि पिछले 24 में संक्रमण से 13 रोगियों की मौत के बाद मृतकों की संख्या बढ़कर 2,960 हो गई। दिन भर में 428 और मरीजों को अस्पतालों से छुट्टी दे दी गई, जिससे स्वस्थ होने वालों की संख्या बढ़कर 1,56,354 हो गई।
केरल: राज्य को आंशिक तौर पर खोलने के साथ, केरल में आज से लॉकडाउन में अतिरिक्त छूट लागू हो गई है। स्थानीय निकायों के अंतर्गत टीपीआर के आधार पर लॉकडाउन को खत्म करने का एक नया तरीका प्रभाव में आ गया है। स्थानीय निकायों को चार प्रकारों में वर्गीकृत किया गया है। इसके अनुसार, यदि टीपीआर 30 प्रतिशत से ज्यादा है तो तिहरा लॉकडाउन, यदि टीपीआर 20 से 30 प्रतिशत के बीच है तो लॉकडाउन, यदि टीपीआर 8 से 20 प्रतिशत के बीच है तो आंशिक लॉकडाउन लागू किया जाएगा, और यदि टीपीआर 8 प्रतिशत से कम है तो वे क्षेत्र सामान्य रूप से कामकाज कर सकते हैं। राज्य में आज से शराब की दुकानें खुलनी शुरू हो गई हैं। कम टीपीआर वाली जगहों पर बिक्री केंद्रों को खोल दिया गया है। राज्य सड़क परिवहन निगम ने आज से अपनी सामान्य सेवाएं दोबारा शुरू कर दी हैं। हालांकि, सप्ताहांत पर संपूर्ण लॉकडाउन अभी जारी रहेगा। बुधवार को राज्य ने 13,720 कोविड-19 मामलों की पुष्टि की। राज्य में वर्तमान में 1,09,794 सक्रिय मामले हैं। 147 अतिरिक्त मौतों के साथ, मृतकों की कुल संख्या बढ़कर 11,655 हो गई है। टीपीआर अब 11.79% है। राज्य में अब तक कुल 1,18,33,704 लोगों का टीकाकरण किया जा चुका है। इसमें से, 94,54,803 ने पहली और 23,78,901 ने दूसरी खुराक ली।
तमिलनाडु: तमिलनाडु ने अपने दैनिक कोविड-19 मामले की संख्या में और गिरावट दर्ज की है, जैसा कि बुधवार को 270 मौतों के साथ संक्रमण के लिए जांच में 10,448 अन्य लोगों को पॉजिटिव पाया गया। राज्य में कोविड मामलों को नियंत्रण के उपायों में सकारात्मक प्रगति में, चेन्नई में सक्रिय मामले घटकर अब सिर्फ 1% तक आ गए हैं। वंडालूर चिड़ियाघर के नाम से मशहूर अरिग्नार अन्ना जूलॉजिकल पार्क  में सार्स कोव-2 संक्रमण की वजह से एक एशियाई शेर की मौत हो गई। स्वास्थ्य मंत्री एम सुब्रमण्यम ने कहा कि तमिलनाडु को 10 करोड़ से अधिक टीकों की जरूरत है। 24 घंटे में, तमिलनाडु में 3.68 लाख लोगों को कोविड टीके लग चुके हैं। अब तक राज्य भर में 1,16,17,077 टीकाकरण हुए हैं, जिनमें से 94,19,536 को पहली और 21,97,541 को दूसरी खुराक मिली है।
कर्नाटक: 16-06-2021 के लिए जारी राज्य सरकार के बुलेटिन के अनुसार, दर्ज हुए नए मामले: 7,345; कुल सक्रिय मामले: 1,51,566; कोविड से मौत के नए मामले: 148; कोविड से हुई कुल मौतें: 33,296। कल लगभग 1,58,479 लोगों के टीकाकरण के साथ, राज्य में अब तक कुल 1,76,15,123 टीकाकरण हो चुके हैं। राज्य का पहला मोबाइल वैक्सीन वाहन अब कोविड टीकाकरण अभियान को रफ्तार देने के लिए तैयार हैं, मोबाइल वाहन लोगों को घर-घर जाकर टीकाकरण की सुविधा उपलब्ध पहुंचाएंगे। डीसीएम और कोरोना टास्क फोर्स के प्रमुख डॉ सी एन अश्वत्नारायण ने कहा कि राज्य में 18 वर्ष से अधिक आयु के सभी लोगों के लिए दिसंबर तक कोरोना के टीके की दोनों खुराक उपलब्ध करा दी जाएगी।
आंध्र प्रदेश: राज्य ने मौत के 57 मामलों के साथ 1,01,544 नमूनों की जांच के बाद कोविड-19 के 6,617 नए मामले दर्ज किए, जबकि पिछले 24 घंटों के दौरान 10,228 लोगों को अस्पतालों से छुट्टी दे दी गई। कुल मामले: 18,26,751; सक्रिय मामले: 71,466; अस्पताल से मिली छुट्टी: 17,43,176; मौतों के कुल मामले: 12,109। राज्य में कल तक कोविड के टीकों की कुल 1,24,20,070 खुराकें दी जा चुकी हैं, जिनमें 97,76,531 पहली और 26,43,539 दूसरी खुराक शामिल हैं। जैसा कि राज्य में 3.5 करोड़ लोगों को टीका लगाया जाना है, इसे देखते हुए मुख्यमंत्री वाईएस जगन मोहन रेड्डी ने कहा कि अभी एक लंबा सफर तय करना है। बुधवार को अधिकारियों के साथ मौजूदा कोविड स्थिति की समीक्षा के दौरान, उन्होंने कहा कि पॉजिटिविटी रेट 15 मई को 25.56 प्रतिशत से घटकर वर्तमान में 5.97 प्रतिशत हो गई है। उन्होंने कहा, चूंकि अध्ययन बताते हैं कि संभावित तीसरी लहर में संक्रमण के चपेट में बच्चों के आने का जोखिम बहुत ज्यादा है, इसलिए अधिकारियों को एक अच्छी कार्य योजना के साथ तैयार रहना चाहिए। उन्होंने आगे कहा कि विशाखापत्तनम, कृष्णा-गुंटूर और तिरुपति में तीन अत्याधुनिक अस्पतालों को बच्चों के इलाज के लिए बनाया जाएगा।
तेलंगाना: कल कोविड के 1,489 नए संक्रमण और 11 लोगों की मौत होने की सूचना मिली, जिससे राज्य में कुल मामलों की संख्या 6,07,925 और इससे मृतकों की संख्या 3,521 हो गई। राज्य में सक्रिय मामलों की संख्या अब 19,975 है। राज्य में मृत्यु दर और स्वस्थ होने की दर क्रमशः 0.57 प्रतिशत और 96.13 प्रतिशत दर्ज की गई है। संक्रमण को सबसे ज्यादा फैलाने वाले/उच्च जोखिम वाले समूहों के टीकाकरण के अपने विशेष अभियान के तहत स्वास्थ्य विभाग ने कल राज्य में स्वयं सहायता समूहों के सदस्यों के लिए टीकाकरण शुरू किया।
असम: असम में बुधवार को कुल 36 लोगों की मौत हो गई, जबकि 1,30,053 जांच से संक्रमण के 3,386 नए मामले सामने आए। पॉजिटिविटी रेट 2.60 प्रतिशत रही। स्वास्थ्य मंत्री केशब महंत ने जानकारी दी कि बुधवार को राज्य मंत्रिमंडल ने ऐसे किसी भी कोविड-19 रोगी को होम आइसोलेशन की इजाजत नहीं देने का फैसला किया है, जिनके पास अलग रहने की व्यवस्था नहीं है। राज्य का स्वास्थ्य विभाग विदेश यात्रा करने वालों के लिए कोविशील्ड दूसरी खुराक को 84 दिनों के अंतराल से पहले लगाने की अनुमति देगा। यह सुविधा एमएमसीएच में उपलब्ध होगी।
मणिपुर: स्वास्थ्य विभाग की नवीनतम जानकारी के अनुसार, बुधवार को मणिपुर में कोविड-19 संबंधी मौत का आंकड़ा 1000 का निशान पार कर गया, जैसा कि 24 घंटे में संक्रमण के चलते 10 अन्य लोगों ने दम तोड़ दिया, जबकि 752 अन्य लोगों को वायरल संक्रमण के लिए जांच में पॉजिटिव पाया गया। मणिपुर में अब तक कुल 4,77,432 लोगों का टीकाकरण किया जा चुका है। मणिपुर में कोरोना से स्वस्थ हुए 408 लोगों ने कुल संख्या को 51,762 पहुंचा दिया। रिकवरी रेट 83.69 फीसदी है।
मेघालय: बुधवार को मेघालय में कोविड-19 के 495 नए मामले दर्ज किए गए, जिससे पिछले तीन दिनों से संक्रमणों के नए मामलों में बढ़ोतरी दिखाई दे रही है। पिछले 24 घंटों में 453 लोगों के स्वस्थ होने के साथ छह दिनों में पहली बार संक्रमण के नए मामलों ने स्वस्थ होने वाले मरीजों की संख्या को पीछे छोड़ दिया। राज्य में आठ नई मौतें हुईं, जिससे मृतकों की संख्या 758 हो गई।
सिक्किम: मंगलवार को सिक्किम ने 1096 नमूनों की जांच से 147 नए कोविड मामले दर्ज किए गए। स्वास्थ्य विभाग ने कहा कि राज्य की पॉजिटिविटी रेट 13.4% है। राज्य में सक्रिय मामलों की कुल संख्या 2,965 है। एक बेहतर पक्ष है कि मंगलवार को 420 व्यक्ति कोरोनावायरस से सफलतापूर्वक स्वस्थ हो गए। वर्तमान में अस्पतालों में 167 कोविड मरीज भर्ती हैं।
त्रिपुरा: राज्य में 5.62% पॉजिटिविटी रेट के साथ पिछले 24 घंटों में जांच में 536 अन्य लोग पॉजिटिव पाए गए और पांच लोगों की मृत्यु हो गई। अगरतला नगर निगम के अंतर्गत आने वाले क्षेत्रों के लिए पॉजिटिविटी रेट 9.55% है।
नगालैंड: नगालैंड सरकार ने लॉकडाउन को 30 जून तक बढ़ा दिया है। कोविड-19 संबंधी उच्चाधिकार समिति की कल हुई बैठक में यह निर्णय लिया गया। समिति ने कहा कि जिला कार्य बल स्थानीय स्थितियों के अनुसार छूट के बारे में निर्णय ले सकते हैं। नगालैंड में बुधवार को कोविड के 111 नए मामले और दो मौतें हुईं। सक्रिय मामले 2699 हैं, जबकि कुल संख्या 23,965 है।
पंजाब: जांच में पॉजिटिव पाए गए रोगियों की कुल संख्या 5,89,828 है। सक्रिय मामलों की संख्या 10,046 है। दर्ज की गई मौतों की कुल संख्या 15,698 है। पहली खुराक के साथ कुल कोविड-19 टीकाकरण  12,71,920 है। दूसरी खुराक के साथ कुल कोविड-19 टीकाकरण  3,18,624 है। पहली खुराक के साथ 45 वर्ष से अधिक आयु का कुल टीकाकरण 31,34,464 है। दूसरी खुराक के साथ 45 वर्ष से अधिक आयु का कुल टीकाकरण 5,12,509 है।
हरियाणा: अब तक पॉजिटिव पाए गए नमूनों की कुल संख्या 7,66,606 है। कोविड-19 के कुल सक्रिय रोगियों की संख्या 3,579 हैं। मृतकों की संख्या 9,109 है। अब तक टीकाकरण कराने वाले व्यक्तियों की कुल संख्या 67,44,161 है।
चंडीगढ़: लैब से सत्यापित कोविड-19 के कुल मामले 61,241 हैं। सक्रिय मामलों की कुल संख्या 462 है। अब तक कोविड-19 से होने वाली मौतों की कुल संख्या 799 है।
हिमाचल प्रदेश: अब तक कोविड पॉजिटिव पाए गए मरीजों की कुल संख्या 1,99,407 है। सक्रिय मामलों की कुल संख्या 3,733 है। अब तक कुल मौतों की संख्या 3,398 है।
Important Tweets
एमजी/एएम/आरकेएस
(Visitor Counter : 160